Franz Jachym

Franz Jachym, også Franz Jáchym (født 3. september 1910 i Wien i Østerrike-Ungarn; † 29. november 1984 i Wien) var en universitetsprofessor, koadjutor-erkebiskop og generalvikar i erkebispedømmet i Wien og titulærerkebiskop av Maronea.


== Liv og virke ==


=== Bakgrunn ===
Jachym var fra Wien. Fra 1923 gikk han på Rosasgasse forbundsgymnasium i Wien-Meidling, begynte på Hollabrunn gutteseminar i 1925 og besto matrikulasjonseksamen ved Hollabrunn forbundsgymnasium 20. juni 1931. Deretter gikk han inn på Wiens presteseminar og studerte katolsk teologi ved universitetet i Wien.


=== Prest ===
19. juli 1936 ble han presteviet. Deretter var han kooperatori Purkersdorf. Den 1. oktober 1936 ble han utnevnt til erkebiskopens seremonimester. Den 8. oktober 1938, dagen etter rosenkransdemonstrasjonen som nasjonalsosialistene følte seg krenket av (ungdommene ropte «Christus ist unser Führer!»), ble han skadet da Hitlerjugend stormet erkebiskopens palass.Den 3. desember 1941 tok han doktorgrad i teologi, 10. mai 1947 habiliterte han seg som dosent i moralteologi. I 1949 ble han utnevnt til professor i katolsk moralteologi ved universitetet i Wien.


=== Minutter fra å bli titulærerkebiskop... ===
Den 20. januar 1950 ble han utnevnt til coadjutor for kardinal Theodor Innitzer og titulærerkebiskop av Maronea. Han skulle motta bispevielse 23. april i en høytidelig gudstjeneste i Stefansdom i Wien. Men under ordinasjonsmessen, før bispevielsen var foretatt, på det punkt da han ble spurt på latin om han var beredt, forlot han raskt kirken gjennom en sidedør fordi han, som han rakk å svare, «ikke følte seg verdig æren». Utenfor ventet en bil med motoren i gang, og han ble kjørt til sin leilighet. Senere oppdaget kanikkene at den fiolette bispekappe, birett, og skoene han bar,  ikke var noe han hadde anskaffet seg, men bar var lånt fra domkirkens sakristi. Årsak til denne svært uvanlige exit er ikke avklart, men Jachym antydet senere at han tok avstand fra intriger mot kardinal Innitzer som var gått forut før hans utnevnelse.


=== Titulærerkebiskop ===
Etter en samtale med pave Pius XII han ble ordinert til biskop 19. mai 1950 i Roma av kardinal Innitzer uten ytterligere episode; medkonsekratorer var biskopen av Münster,  Michael Keller, og kuriebiskop Alois Hudal. Samtidig ble han utnevnt til coadjutor sedi datus. Denne funksjon, som senere ble avskaffet i kanonisk lov, gjorde at Jachym ikke ble tildelt kardinal Innitzer som hans utpekte etterfølger, men permanent til selve erkebispedømmet i Wien (derav sedi datus, dvs. «knyttet til (biskopens) stol»). Han ble dette ogsåo under Innitzers etterfølger, kardinal Franz König.
Fra 1952 til 1956 fungerte erkebiskop Jachym som sekretær for den østerrikske bispekonferanse. Den 10. september 1956 overtok han byggeembedet i Wien erkebispedømme, som han satte sitt preg på i årene som fulgte. Han deltok på alle fire sesjoner av Det andre Vatikankonsil. Fra 1. september 1969 til 31. desember 1980 etterfulgte han Jakob Weinbacher som generalvikar for erkebispedømmet Wien. Den 30. september 1972 ble han utnevnt til domprost for Stefansdomen og kansler ved det katolske teologiske fakultet ved universitetet i Wien. 
15. september 1983 ble hans avskjedssøknad akseptert av pave Johannes Paul II.
Ham døde 29. november 1984 i Wien.
I 1992 ble Franz-Jachym-Platz i Wien-Favoriten oppkalt etter ham.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1882
Kardinal Rafael Merry del Val y Zulueta (1865-1930) *1900
Kardinal Enrico Sibilia (1861-1948) *1908
Kardinal Theodor Innitzer (1875-1955) *1932
Erkebiskop Franz Jachym (1910-1984) *1950


== Referanser ==